Virallinen lehti nro C 200 , 30/06/1997 s. 0199



A4-0170/97 Päätöslauselma yhteisön tutkimusta ja kestävää kehitystä koskevasta politiikasta Euroopan parlamentti, joka - ottaa huomioon seuraavat antamansa päätöslauselmat ja lausunnot . 13. kesäkuuta 1991 energiasta ja ympäristöstä ((EYVL C 183, 15.7.1991, s. 303)), . 13. helmikuuta 1992 EY:n osallistumisesta Yhdistyneiden kansakuntien ympäristö- ja kehityskonferenssiin (UNCED) ((EYVL C 67, 16.3.1992, s. 152)), . 17. syyskuuta 1992 Euroopan vastauksesta uudenaikaisen teknologian haasteeseen ((EYVL C 284, 2.11.1992, s. 116)), . 17. marraskuuta 1992 yhteisön ympäristöä ja kestävää kehitystä koskevasta politiikasta ja toimintaohjelmasta ((EYVL C 337, 21.12.1992, s. 34)), . 19. tammikuuta 1993 uusiutuvien energiamuotojen edistämisestä ((EYVL C 42, 15.2.1993, s. 31)), . 25. kesäkuuta 1993 ilmastonmuutoksia koskevan yleissopimuksen tekemisestä ((EYVL C 194, 19.7.1993, s. 358)), . 2. joulukuuta 1993 jäsenvaltioiden ja yhteisön talouspolitiikan yleisistä suuntaviivoista ((EYVL C 342, 20.12.1993, s. 23)), . 9. maaliskuuta 1994 Euroopan yhteisöjen komission valkoisesta kirjasta kasvusta, kilpailukyvystä ja työllisyydestä ((EYVL C 91, 28.3.1994, s. 124)), . 11. maaliskuuta 1994 väestötilanteesta ja kehityksestä ((EYVL C 91, 28.3.1994, s. 340)), . 20. huhtikuuta 1994 Euroopan yhteisön tutkimusta, teknologista kehittämistä ja esittelyä koskevasta neljännestä puiteohjelmasta (1994 - 1998) ((EYVL C 128, 9.5.1994, s. 135)), . 7. huhtikuuta 1995 komission vuotuisesta talouskertomuksesta vuodelle 1995 ja neuvoston kertomuksesta talouspolitiikan laajojen suuntaviivojen toteuttamisesta ((EYVL C 109, 1.5.1995, s. 304)), . 10. lokakuuta 1995 vihreästä kirjasta Euroopan unionin energiapolitiikasta ((EYVL C 287, 30.10.1995, s. 34)), . 11. lokakuuta 1995 komission tiedonannosta Euroopan parlamentille ja neuvostolle taloudellisesta kasvusta ja ympäristöstä: vaikutukset talouspolitiikkaan ((EYVL C 287, 30.10.1995, s. 118)), . 11. lokakuuta 1995 komission tiedonannosta neuvostolle ja Euroopan parlamentille suuntaviivoista Euroopan unionille ympäristöindikaattorien ja kansantalouden vihreän tilinpidon aloilla - Ympäristö- ja taloustietojärjestelmien integrointi ((EYVL C 287, 30.10.1995, s. 115)), . 6. kesäkuuta 1996 vihreästä kirjasta innovaatiosta ((EYVL C 181, 24.6.1996, s. 35)), . 13. marraskuuta 1996 ehdotuksesta Euroopan parlamentin ja neuvoston päätökseksi Euroopan yhteisön ympäristöä ja kestävää kehitystä koskevan poliittisen toimintaohjelman «Kohti kestävää kehitystä» tarkistuksesta ((EYVL C 362, 2.12.1996, s. 112)), - ottaa huomioon työjärjestyksensä 148 artiklan, - ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön (A4-0382/96), - ottaa huomioon tutkimusta, teknologista kehittämistä ja energia-asioita käsittelevän valiokunnan toisen mietinnön (A4-0170/97), A. ottaa huomioon, että toisen maailmansodan jälkeen tieteestä tutkimus- ja kehitystoiminnassa on tullut taloudellisen kasvun oleellinen tekijä, koska uuden tuotteen syntymisen ja sen markkinoille ilmestymisen välinen aika on supistunut, B. ottaa huomioon, että nykyisen taloudellisen kasvun mallista, jota hallitsevat runsaasti luonnonvaroja käyttävät markkinavoimat, aiheutuvien ongelmien ratkaisemiseksi on tarpeen ottaa käyttöön kestävän kehityksen malli, jota ohjaavat sukupolvien välisen yhteisvastuullisuuden ja ympäristön kunnioittamisen periaatteet, ja joka tukeutuu merkittävästi tutkimukseen ja kehittämiseen, C. pahoittelee, että Euroopan unionista tehdyssä sopimuksessa säännellään ympäristöalaa luomatta erittäin tarpeellista yhteisön energiapolitiikkaa; pahoittelee lisäksi, että tutkimus- ja kehittämispolitiikan tavoitteeksi asetetaan kansainvälinen kilpailukyky kantamatta riittävästi huolta ympäristöstä; 1. Toteaa, että nykyisessä taloudellisessa kasvun mallissa kasvava tekninen innovaatio voi toisaalta johtaa työpaikkojen menetykseen, mikä johtuu yksitoikkoisen ja toistuvan työn automatisoinnista, mutta toisaalta sillä voidaan luoda monia työpaikkoja muilla aloilla; 2. Katsoo, että teknologinen innovaatio voi osaltaan edistää ympäristöongelmien ratkaisemista, koska sen ansiosta raaka-aineiden ja energian käyttö tehostuu, ja saastepäästöt vähenevät; 3. Katsoo, että tämän kestävän kehityksen tavoitteen toteuttamiseksi tutkimus- ja kehittämisponnistukset tulee suunnata muun muassa: a) sosiaalisten ja taloudellisten prosessien sekä ympäristön kasvavan keskinäisen yhteyden tutkimukseen; b) sellaisten raaka-aineiden ja energian käyttämisen, tavaroiden tuottamisen ja kierrättämisen uusien prosessien kehittämiseen, joilla rajoitetaan nykyisen taloudellisen kasvun haitallisia vaikutuksia; 4. Katsoo, että sosiaalis-kulttuurillisella ympäristöllä olisi oltava perusluonteinen vaikutus siirryttäessä yhä lyhytikäisempien tuotteiden kuluttamisesta kestäviä, lujia, kierrätettäviä ja ympäristössä hajoavia tuotteita suosivaan kuluttamiseen; 5. Kehottaa komissiota ottamaan kestävän kehityksen kriteerit mukaan kaikkiin EU:n rahoittamiin ohjelmiin ja erityisesti viidenteen puiteohjelmaan viittauskohtina TTK:ta koskeviin toimiin, ja katsoo, että kasvun on oltava luonteeltaan kestävää; tämän vuoksi TTK:ta koskevan politiikan on perustuttava sekä talouskasvuun että erityisesti ekologiseen ja sosiaaliseen kestävyyteen; 6. Vahvistaa, että yhteiskunnan valitsemat yleiset vaihtoehdot ovat oleellinen tekijä kestävän kehityksen mallissa energian, uusiutuvien lähteiden käytön edistämisen ja muiden kuin kierrätettävien jätteiden lämmitykseen käyttämisen osalta; 7. Kehottaa puhemiestään välittämään tämän päätöslauselman neuvostolle ja komissiolle.